turjo4nis/wikipedia-bn-dump-20250701 huggingface dataset:
ভিক্সেন (প্রাপ্ত বয়স্ক চলচ্চিত্র সংস্থা)

ভিক্সেন স্টুডিওস, সাধারণভাবে ভিক্সেন হিসাবে উল্লেখ করা হয়, হল লস এঞ্জেলেস, ক্যালিফোর্নিয়ায় অবস্থিত একটি ইন্টারনেটের পর্নোগ্রাফি প্রস্তুতকারক কোম্পানি।

প্রতিষ্ঠান 
ভিক্সেন স্টুডিওজ ২০১৪ সালে ফরাসি উদ্যোক্তা এবং পরিচালক গ্রেগ ল্যানস্কি এবং জিএল ওয়েব মিডিয়া ও স্ট্রাইক ৩ হোল্ডিংয়ের সিইও ওয়েজ মিডোজ কর্তৃক প্রতিষ্ঠিত হয়েছিল।  ল্যানস্কি বলেছেন যে, তিনি উচ্চ-মানের ভিডিও তৈরি করতে সংস্থাটি তৈরি করেছেন, যা প্রাপ্তবয়স্ক ভিডিও সামগ্রীর স্বাভাবিক মানের চেয়ে আরও 'শৈল্পিক' বলে বিবেচিত হবে।

ভিক্সেন স্টুডিও ছয়টি অনলাইন প্রাপ্তবয়স্ক চলচ্চিত্র সাইটের মালিক এবং পরিচালনা করে: ভিক্সেন, টুশি, ব্ল্যাকড, ব্ল্যাকড'র', টুশি'র' এবং ডিপার।

গ্রেগ ল্যানস্কি ২০২০ সালের জানুয়ারিতে ভিক্সেন স্টুডিওতে তার শেয়ার বিক্রি করে দিয়েছেন।

আইনানুগ ব্যবস্থা 
২০১৭ সালে, ভিক্সেন স্টুডিওর মালিক স্ট্রাইক ৩ হোল্ডিংস কপিরাইটযুক্ত সিনেমাগুলি ডাউনলোড এবং বিতরণকারী ব্যক্তিদের বিরুদ্ধে ম্যানহাটান ফেডারেল আদালতে একটি কপিরাইট লঙ্ঘনের মামলা দায়ের করেছিলেন এবং ফাইল-শেয়ার করা নেটওয়ার্কগুলিতে রেখেছিলেন।  আইপি অ্যাড্রেসের মাধ্যমে কথিত"একটি বিশাল আকারের" অভিযুক্ত চোরদের চিহ্নিত করা হয়। মামলাটি ২০১৮ সালে নিষ্পত্তি হয়েছিল

পুরস্কার

তথ্যসূত্র

বহিঃসংযোগ
www.vixen.com প্রাতিষ্ঠানিক ওয়েবসাইট

মার্কিন যুক্তরাষ্ট্রের চলচ্চিত্র প্রযোজনা কোম্পানি
মার্কিন আদিরসাত্মক ও পর্নোগ্রাফি ওয়েবসাইট
মার্কিন পর্নোগ্রাফিক চলচ্চিত্র স্টুডিও
এমআইএলএফ পর্নোগ্রাফি
টুইস্টিস

টুইস্টিস একটি বড় পর্নোগ্রাফি চলচ্চিত্র স্টুডিও, যা টুইস্টিস.কম ওয়েবসাইটের জন্য বিভিন্ন পছন্দের পর্নোগ্রাফি প্রস্তুত করে। 

টুইস্টিস.কম ২০০১ সালে চালু হয়েছিল। মাঝে মাঝে বালিক-বালিকা এবং হার্ডকোর বৈশিষ্ট্যযুক্ত মূলত সফটকোর পর্নোগ্রাফি এবং একক ভিডিও সামগ্রীতে ফোকাস করে। ২০১১ সালে মাইন্ডগিকের অধিগ্রহণের পরে, সাইটটি আরও অধিক হার্ডকোর বালক-বালিকা সামগ্রীতে ফোকাস স্থানান্তরিত করে। যাইহোক, ২০১৯ নাগাত, সাইটটি আবার ফোকাস পরিবর্তন করে, কেবল "সমস্তই বালিকা" সামগ্রী, বালিকা-বালিকা এবং একক ভিডিওতে ফোকাস ফিরিয়ে আনে।

সম্পর্কিত 
টুইস্টিস ওয়েবসাইটটি মাইন্ডগিক ২০১১ সালে অধিগ্রহণ করেছিল।  মাইন্ডগিকের অধিগ্রহণের আগে, টুইস্টিস তার ভগিনী সাইটগুলি সহ: গেটিউব, সেক্সটিউব এবং ট্র্যানিটিউব, কার্সড মার্কেটিংয়ের অন্তর্ভুক্ত ছিল। পর্নোগ্রাফির সফট পদ্ধতির কারণে টুইস্টিস ওয়েবসাইটটি স্বতন্ত্র। হার্ড কন্টেন্টের উপাদান থাকা সত্ত্বেও, টুইস্টিসের বেশিরভাগ সামগ্রীই সফটকোর পর্নোগ্রাফির অন্তর্ভুক্ত। বেশিরভাগ সামগ্রীই মাসিক সদস্যতার ভিত্তিতে প্রবেশযোগ্য। এর জনপ্রিয়তা আরও বাড়ার কারন সাইটটি প্রতিদিন আপডেট হয় এবং অবিচ্ছিন্নভাবে ডাটাবেসে নতুন উপাদান যুক্ত হয়। 

টুইস্টিস ওয়েবসাইটটি "ট্রিট অব দ্য মান্থ" এর জন্য সবচেয়ে উল্লেখযোগ্য। ২০০৫ সাল থেকে, ট্রিট অব দ্য মান্থ পুরো মাস জুড়ে একজন বৈশিষ্ট্যযুক্ত মডেলকে হাইলাইট করে সাক্ষাত্কার, সচিত্র প্রতিবেদন এবং ভিডিওতে উপস্থিত করে।  ট্রিট অব দ্য মান্থ সদস্যদের ফোরামে প্রশ্নোত্তরেও থাকে, যেখানে টুইস্টিস গ্রাহকরা ঐ মডেলের সাথে যোগাযোগের সুযোগ করে দেয়। ২০০৯-এ, টুইস্টিস তার প্রথম টুইস্টিস ট্রিট অফ দ্য ইয়ার প্রতিযোগিতা চালু করে যেখানে সাইটের সদস্যরা বছরের ট্রিট অফ দ্য মান্থদের ভোট দিয়ে নির্বাচন করে। বিজয়ী নগদ পুরস্কার পান এবং ওয়েবসাইটে একটি অতিরিক্ত বৈশিষ্ট্য পান।  ২০১২ সালে, টুইস্টিস প্রাক্তন তিন টুইস্টিস ট্রিটস অব দ্য মান্থের সাথে এক বছরের একচেটিয়া চুক্তিতে স্বাক্ষর করেছিলেন। মডেলরা হলেন: টেলর ভিক্সেন, এমিলি অ্যাডিসন এবং ব্রেট রসি। চুক্তির সময়কালে, মডেলরা ওয়েবসাইটে ব্যাপকভাবে প্রদর্শিত হয়েছিল এবং টুইস্টিস ব্র্যান্ডের প্রতিনিধিত্ব করেছিল। 

২০১৮ সালে, টুইস্টিস ক্যাম মডেল মলি স্টিয়ার্টের সাথে একচেটিয়া টুইস্টিস বালিকা-বালিকা চুক্তিতে স্বাক্ষর করেছিলেন, যা গ্ল্যামার এবং বালিক-ফোকাসযুক্ত সামগ্রীতে ফিরে আসার ইঙ্গিত ছিল, যার জন্য ওয়েবসাইটটির সম্পৃক্ত ছিল।

পরিসংখ্যান 
২০২০ জানুয়ারী, টুইস্টিস.কম এর ট্র্যাফিক র‌্যাঙ্কিং হলো ৩৬,৩৯২।

তথ্যসূত্র

বহিঃসংযোগ 
 

মন্ট্রিয়ল ভিত্তিক কোম্পানি
উদ্ধৃতি শৈলীতে ফরাসি ভাষার উৎস (fr)
কানাডীয় আদিরসাত্মক ও পর্নোগ্রাফি ওয়েবসাইট
আইলো
২০১২-এ প্রতিষ্ঠিত ইন্টারনেট সম্পত্তি
২০২১ অস্ট্রেলিয়া ক্রিকেট দলের বাংলাদেশ সফর

অস্ট্রেলিয়া পুরুষ ক্রিকেট দল ২০২১ সালের আগস্ট মাসে পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য বাংলাদেশ সফর করে। সিরিজটি উভয় দলের জন্য ২০২১ আইসিসি পুরুষ টি২০ বিশ্বকাপ টুর্নামেন্টের প্রস্তুতি হিসেবে গণ্য হয়। এটি ছিল এ দুই দলের মধ্যে অনুষ্ঠিত হওয়া প্রথম দ্বিপাক্ষিক টি২০আই সিরিজ, এবং ২০১৭ সালের সফরের পর অস্ট্রেলিয়া দলের প্রথম বাংলাদেশ সফর।

বাংলাদেশ প্রথম টি২০আই ম্যাচে ২৩ রানে জয়লাভ করে, যা ছিল অস্ট্রেলিয়ার বিপক্ষে বাংলাদেশের প্রথম টি২০আই ম্যাচ জয়। এরপর বাংলাদেশ দ্বিতীয় টি২০আই ম্যাচে পাঁচ উইকেটে জয়লাভ করে। তৃতীয় টি২০আই ম্যাচে বাংলাদেশ ১০ রানে জয়লাভ করে, যার ফলে বাংলাদেশ দুই ম্যাচ বাকি থাকতেই সিরিজে জয়লাভ করে এবং অস্ট্রেলিয়ার বিপক্ষে যে কোন ফরম্যাটে প্রথমবারের মতো সিরিজ জয়ের রেকর্ড করে। অস্ট্রেলিয়া চতুর্থ টি২০আই ম্যাচে তিন উইকেটে জয় তুলে নেয় ও ধবলধোলাই এড়ায়। তবে সর্বশেষ খেলায় অস্ট্রেলিয়া ৬০ রানে পরাজিত হয় এবং বাংলাদেশ ৪–১ ব্যবধানে সিরিজে জয়লাভ করে।

দলীয় সদস্য

অস্ট্রেলিয়া দলের অধিনায়ক হিসেবে প্রাথমিকভাবে অ্যারন ফিঞ্চকে নির্বাচিত করা হয়েছিল। তানভির সংঘা ও নাথান এলিসকে প্রাথমিকভাবে অস্ট্রেলিয়া দলে রিজার্ভ খেলোয়াড় হিসেবে রাখা হয়। ২০২১ সালের ২৫ জুলাই চোটের কারণে অ্যারন ফিঞ্চ অস্ট্রেলিয়া দল থেকে ছিটকে যান, যে কারণে ম্যাথু ওয়েডকে অস্ট্রেলিয়ার অধিনায়কের দায়িত্ব দেয়া হয়। নাথান এলিসকে পরবর্তীতে অস্ট্রেলিয়ার মূল দলে যোগ করা হয়।

টি২০আই সিরিজ

১ম টি২০আই

২য় টি২০আই

৩য় টি২০আই

৪র্থ টি২০আই

৫ম টি২০আই

তথ্যসূত্র

বহিঃসংযোগ
 ইএসপিএনক্রিকইনফোতে সিরিজের প্রধান পাতা 

২০২১-এ বাংলাদেশী ক্রিকেট
২০২১-এ অস্ট্রেলীয় ক্রিকেট
২০২১-এ আন্তর্জাতিক ক্রিকেট প্রতিযোগিতা
অস্ট্রেলিয়া ক্রিকেট দলের বাংলাদেশ সফর
আড়ানী ইউনিয়ন

আড়ানী হলো রাজশাহী জেলার বাঘা উপজেলার একটি ইউনিয়ন এবং একাধারে এটি একটি ছোট পৌর শহর। যা বাঘা উপজেলা সদর থেকে ১০ কিলোমিটার উত্তর দিকে অবস্থিত। রেলপথ বিবেচনায় আড়ানী হলো রাজশাহী জেলার প্রবেশদ্বার। রেলপথে রাজশাহী জেলায় প্রবেশ করতেই আড়ানী রেলওয়ে স্টেশন সামনে পড়বে। এটি বাঘা উপজেলার একমাত্র রেলওয়ে স্টেশন।

তথ্যসূত্র 

বাঘা উপজেলার ইউনিয়ন
মানা প্যাটেল

মানা প্যাটেল (জন্ম: ১৮ই মার্চ ,২০০০) একজন ভারতীয় সাঁতারু। রাজ্যস্তরে তিনি গুজরাতের প্রতিনিধিত্ব করেন। বিশ্ববিদ্যালয় আমন্ত্রণের মাধ্যমে তিনি ২০২০ গ্রীষ্মকালীন অলিম্পিকে অংশ নেওয়ার সুযোগ পেয়েছেন

সাঁতার - কর্মজীবন 
মানা প্যাটেল সাত বছর বয়স থেকে সাঁতার শুরু করেছিলেন।

মাত্র ১৩ বছর বয়সে হায়দ্রাবাদে ৪০ তম জুনিয়র জাতীয় অ্যাকোয়াটিক্স চ্যাম্পিয়নশিপে ২০০ মিটার ব্যাকস্ট্রোকে ২:২৩.৪১সেকেন্ড সময় করে জাতীয় রেকর্ড করেন। এর মাধ্যমে তিনি ২০০৯ সালের আগস্টে টোকিওর এশিয়ান এজ গ্রুপ চ্যাম্পিয়নশিপে শিখা ট্যান্ডনের করা ২: ২৪.৪১ এর জাতীয় রেকর্ডটি <ref name="dna1">"Maana Patel, the 15-year-old girl who is making waves". dna. 2015-07-21. </cite></ref> ভঙ্গ করেন। এছাড়া জাতীয় গেমসে মানা ৫০ মিটার ব্যাকস্ট্রোকে এবং ২০০ মিটার ব্যাকস্ট্রোকে স্বর্ণপদক জিতেছেন। মানা ২০১৫র ৬০তম জাতীয় স্কুল গেমসে ১০০ মিটার ব্যাকস্ট্রোকে স্বর্ণপদকও জিতেছেন ব্যাকস্ট্রোকে জাতীয় রেকর্ডটি ভেঙে। মানা প্যাটেল, রাশি প্যাটেল, গীতাঞ্জলি পান্ডে এবং দিলপ্রীত কৌর একসাথে ৬০ তম জাতীয় স্কুল গেমসে ৪X১০০ মিটার ফ্রি স্টাইলের রিলেতে রৌপ্য জিতেছিলেন।

২০১৫ সালে তিনি অলিম্পিক গোল্ড কোয়েস্টের জন্য নির্বাচিত হন তিনি দ্বাদশ দক্ষিণ এশীয় গেমসে (২০১৬) এ ৫০ মিটার, ১০০ মিটার এবং ২০০ মিটার ব্যাকস্ট্রোকে রৌপ্য জিতেছিলেন; ৫০ মিটার ফ্রি স্টাইলে ব্রোঞ্জ; ৪× ১০০ মিটার ফ্রিস্টাইল রিলে এবং  ৪ × ১০০ মিটার মেডলে রিলেতে স্বর্ণপদক জিতেছিলেন।

মানা ২০১৮তে ৭২ তম সিনিয়র জাতীয় অ্যাকোয়াটিক চ্যাম্পিয়নশিপে ৩টি স্বর্ণ পদক জিতেছেন।

আগস্ট ২০১৬ পর্যন্ত, তিনি ১১ টি আন্তর্জাতিক, ৬১ টি জাতীয় এবং ৭৫ টি রাজ্য স্তরের পদক জিতেছেন।

তথ্যসূত্র 

২০০০-এ জন্ম
জীবিত ব্যক্তি
ভারতীয় মহিলা সাঁতারু
আহমেদাবাদের ব্যক্তি
২১শ শতাব্দীর ভারতীয় ব্যক্তি
২১শ শতাব্দীর ভারতীয় নারী
গুজরাতের মহিলা ক্রীড়াবিদ
২০২০ গ্রীষ্মকালীন অলিম্পিকের সাঁতারু
দক্ষিণ এশীয় গেমসে স্বর্ণপদক বিজয়ী ভারতীয়
দক্ষিণ এশীয় গেমসে রৌপ্যপদক বিজয়ী ভারতীয়
দক্ষিণ এশীয় গেমসে ব্রোঞ্জপদক বিজয়ী ভারতীয়
গুজরাতি ব্যক্তি
ভারতের অলিম্পিক মল্লক্রীড়াবিদ
বেচির ওমেরাগিচ

বেচির ওমেরাগিচ (; জন্ম: ২০ জানুয়ারি ২০০২) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে সুইজারল্যান্ডের পেশাদার ফুটবল লিগের শীর্ষ স্তর সুইস সুপার লিগের ক্লাব জুরিখ এবং সুইজারল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।

২০১৬ সালে, ওমেরাগিচ সুইজারল্যান্ড অনূর্ধ্ব-১৫ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০২০ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১ ম্যাচে অংশগ্রহণ করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।

প্রারম্ভিক জীবন
বেচির ওমেরাগিচ ২০০২ সালের ২০শে জানুয়ারি তারিখে সুইজারল্যান্ডের জেনেভায় জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা-মা হচ্ছে বসনীয় বংশোদ্ভূত; তার বাব দেরভেন্তার বাসিন্দা এবং তার মা কোজারাচের বাসিন্দা। তিনি সের্হিও রামোস, থিয়াগো সিলভা এবং এমির স্পাহিচকে তার ফুটবলের আদর্শ মনে করেন। তিনি ফুটবলার খেলোয়াড় নেদিম ওমেরাগিচের চাচাতো ভাই।

তথ্যসূত্র

বহিঃসংযোগ
 
 
 
 
 
 
 

২০০২-এ জন্ম
জীবিত ব্যক্তি
সুইজারল্যান্ডীয় ফুটবলার
সুইজারল্যান্ডের আন্তর্জাতিক ফুটবলার
উয়েফা ইউরো ২০২০-এর খেলোয়াড়
সুইস সুপার লিগের খেলোয়াড়
ফুটবল রক্ষণভাগের খেলোয়াড়
পুরুষ ফুটবল রক্ষণভাগের খেলোয়াড়
মোঁপালিয়ে এরো স্পোর্ট ক্লাবের খেলোয়াড়
লিগ ১-এর খেলোয়াড়
সুইজারল্যান্ডের আন্তর্জাতিক যুব ফুটবলার
দাশরথি তা

দাশরথি তা (১৯১১–১৯৮০)   ব্রিটিশ ভারতে স্বাধীনতা আন্দোলনের সাথে যুক্ত রাজনৈতিক ব্যক্তিত্ব এবং সাংবাদিক-প্রকাশক ছিলেন। পশ্চিমবঙ্গের বর্ধমান জেলায় দামোদর বন্যা প্রতিরোধে ও ক্যানাল আন্দোলনে বিশিষ্ট ভূমিকা নিয়েছিলেন।

জন্ম ও প্রারম্ভিক জীবন 
দাশরথি তা'র জন্ম ১৩১৮ বঙ্গাব্দের ২৩ শে কার্তিক (ইংরাজী ১৯১১ খ্রিস্টাব্দে) অবিভক্ত বাংলার অধুনা পশ্চিমবঙ্গের বর্ধমান জেলার রায়না থানার অন্তর্গত ধামসা গ্রামে। পিতা প্রফুল্লকুমার তা। তিনি প্রথাগত শিক্ষা লাভ করেন নি। তবে তিনি ছিলেন স্বশিক্ষিত। উত্তরাধিকারসূত্রে প্রাপ্ত জমিতে নিজে লাঙল দিয়ে চাষাবাদ করতেন। অল্প বয়সেই তিনি রাজনীতির সাথে যুক্ত হন। ১৯৩০ খ্রিস্টাব্দে তিনি কংগ্রেসে যোগ দিয়ে বিভিন্ন আন্দোলনে সক্রিয় অংশগ্রহণ করেন। ব্যক্তিগত সত্যাগ্রহ, লবণ সত্যাগ্রহ,দামোদরের বন্যা প্রতিরোধে ও ক্যানাল আন্দোলনে বিশিষ্ট ভূমিকা পালন করেন। ভারত ছাড়ো আন্দোলনে তিনি জামালপুর থানা অধিকারে সক্রিয় অংশ নেন এবং কয়েকবার কারাবরণ করেন। স্বাধীনতা সংগ্রামী ও সমাজসেবী রমা তা ছিলেন তার স্ত্রী।

রাজনৈতিক জীবন 
স্বাধীনতার পর ১৯৫১ খ্রিস্টাব্দের দেশের প্রথম সাধারণ নির্বাচনে কিষাণ মজদুর প্রজা পার্টির প্রার্থী হয়ে এবং পরবর্তী ১৯৫৭ এবং ১৯৬৭ খ্রিস্টাব্দে প্রজা সমাজতান্ত্রিক পার্টির প্রার্থী হিসাবে রায়না বিধানসভা কেন্দ্রে জয়লাভ করেন।  ১৯৬৭ খ্রিস্টাব্দে ড. প্রফুল্লচন্দ্র ঘোষের পি ডি এফ মন্ত্রীসভায় তিনি কৃষিমন্ত্রী হয়েছিলেন। ব্যঙ্গ-বক্রোক্তিপূর্ণ হাস্যরসাত্মক বক্তৃতার জন্য রাজনৈতিক মহলে তার সুনাম ছিল।

সাংবাদিকতা 
দাশরথি তা বর্ধমান জেলার একজন অগ্রণী সাংবাদিক ছিলেন। ১৮৩৬ খ্রিস্টাব্দে বর্ধমান জেলার প্রথম বাংলা সাপ্তাহিক 'দামোদর' এবং স্বাধীন ভারতে বর্ধমান জেলার প্রথম 'দৈনিক দামোদর' পত্রিকার তিনি প্রকাশক ও সম্পাদক ছিলেন।

তথ্যসূত্র 

১৯১১-এ জন্ম
১৯৮০-এ মৃত্যু
প্রজা সমাজতান্ত্রিক দলের রাজনীতিবিদ
পূর্ব বর্ধমান জেলার ব্যক্তি
বাঙালি রাজনীতিবিদ
২০শ শতাব্দীর ভারতীয় রাজনীতিবিদ
দস্তক (১৯৯৬-এর চলচ্চিত্র)

দস্তক মহেশ ভাট পরিচালিত ১৯৯৬ সালের ভারতীয় হিন্দি ভাষার মনস্তাত্ত্বিক থ্রিলার চলচ্চিত্র। বিক্রম ভাট রচিত চলচ্চিত্রটি প্রযোজনা করেন মুকেশ ভাট। এতে শ্রেষ্ঠাংশে অভিনয় করেন সুস্মিতা সেন। এটি তার অভিনীত প্রথম চলচ্চিত্র। পার্শ্ব চরিত্রে অভিনয় করেন মুকুল দেব এবং খল চরিত্রে অভিনয় করেন শরদ কাপুর। চলচ্চিত্রটিতে দেখা যায় মানসিক বিকারগ্রস্থ এক ব্যক্তি মিস ইউনিভার্সকে পাওয়ার জন্য একের পর এক খুন করে যাচ্ছে।

অভিনয়শিল্পীদল
 সুস্মিতা সেন - পূজা / মিস ইউনিভার্স
 মুকুল দেব - এসিপি রোহিত মালহোত্রা
 শরদ কাপুর - শরদ সুলে
 ভাবনা দত্ত
 মনোজ বাজপেয়ী - অবিনাশ ব্যানার্জি
 বিশ্বজিৎ প্রধান - ইনস্পেক্টর
 টিকু তালসানিয়া - প্রফেসর ফার্নান্দেজ
 সুনীল ধওয়ান

সঙ্গীত
দস্তক চলচ্চিত্রের সুর করেছেন রাজেশ রোশন এবং গীত লিখেছেন জাভেদ আখতার। এই অ্যালবামের গানগুলোতে কণ্ঠ দেন কুমার শানু, উদিত নারায়ণ, অভিজিৎ ও অলকা ইয়াগনিক। গানগুলো ব্যাপক জনপ্রিয়তা অর্জন করে।

তথ্যসূত্র

বহিঃসংযোগ

 
 

১৯৯৬-এর চলচ্চিত্র
১৯৯০-এর দশকের হিন্দি ভাষার চলচ্চিত্র
১৯৯০-এর দশকের মনস্তাত্ত্বিক থ্রিলার চলচ্চিত্র
ভারতীয় চলচ্চিত্র
ভারতীয় মনস্তাত্ত্বিক থ্রিলার চলচ্চিত্র
মহেশ ভাট পরিচালিত চলচ্চিত্র
রাজেশ রোশন সুরারোপিত চলচ্চিত্র
মে ১৯৭১

মে ১৯৭১-এ বিশ্বব্যাপী সংঘটিত ঘটনার সার সংক্ষেপ

ঘটনাবলী

জন্ম

১ মে ১৯৭১ (শনিবার) 
 ভারতীয় চলচ্চিত্র অভিনেতা অজিত কুমার জন্ম গ্রহণ করেন।

২৭ মে ১৯৭১ (বৃহস্পতিবার) 
 ইংরেজ চলচ্চিত্র অভিনেতা পল বেটনি জন্ম গ্রহণ করেন।

মৃত্যু

৫ মে ১৯৭১ (বুধবার) 
 স্কটিশ দার্শনিক স্যার উইলিয়াম ডেভিড রস মৃত্যুবরণ করেন।

৭ মে ১৯৭১ (শুক্রবার) 
 বাংলাদেশের প্রখ্যাত সমাজসেবক, জমিদার ও দানবীর ব্যক্তিত্ব রণদা প্রসাদ সাহা ও তার পুত্র ভবানী প্রসাদ সাহাকে পাকিস্তানি সেনাবাহিনী ও তাদের সহযোগীরা মির্জাপুরের বাসা হতে ধরে নিয়ে যায়; পরবর্তীতে তাদের কোন খোঁজ পাওয়া যায়নি।

তথ্যসূত্র 

মে
১৯৭১
গ্রাম পুলিশ বাহিনী

গ্রাম পুলিশ বাহিনী বাংলাদেশের একটি বিশেষায়িত পুলিশ বাহিনী যারা গ্রামাঞ্চলে সুরক্ষা এবং বাংলাদেশ পুলিশকে প্রয়োজনীয় সহায়তা প্রদান করে।

ইতিহাস 
মধ্যযুগীয় সময়ে বাংলার গ্রামাঞ্চলের গ্রামগুলি চৌকিদারদের দ্বারা পাহারা দেওয়া হত যারা গ্রাম পুলিশ বাহিনী হিসাবে কাজ করতো। ১৮৮০-এর দশকে এই অঞ্চলে আইনশৃঙ্খলার অবনতি ঘটে এবং ব্রিটিশ রাজ কর্তৃক ১৮৯২ সালের আইন ১ এর মাধ্যমে চৌকিদারি আইন ১৮৭০ সংশোধন করা হয়।

বাংলাদেশের ক্ষুদ্রতম প্রশাসনিক ও স্থানীয় সরকারের অংশ ৪,৫৬২ টি ইউনিয়নের প্রতিটিতে গ্রাম পুলিশ বাহিনী বাহিনীর ১০ জন কর্মী রয়েছেন।

২০০৮ সালে, বাংলাদেশ সরকার ঘোষণা করেছিল যে গ্রাম পুলিশ বাহিনীর সদস্যদের চতুর্থ শ্রেণির কর্মচারীর মর্যাদা দেওয়া হবে। ২০০৯ সালে বাহিনী সদস্যরা চতুর্থ শ্রেণির কর্মচারীদের মজুরি প্রদানের দাবিতে বাংলাদেশের বিভিন্ন জেলায় সমাবেশ করে। ২০১৭ সালের মধ্যেও, তাদের বেতন স্কেলে অন্তর্ভুক্ত করা হয়নি। বাহিনীর ৪৭ জন সদস্যের ব্যক্তিগত আবেদনের পরে; বাংলাদেশ হাইকোর্ট একটি রায় জারি করে সরকারকে ব্যাখ্যা করতে বলে যে কেন তাদের চতুর্থ শ্রেণীর কর্মচারীদের বেতন স্কেলে অন্তর্ভুক্ত করা হয়নি।

২৮ শে জুন ২০১৮, জাতীয় স্থানীয় সরকার ইনস্টিটিউট দক্ষতা বৃদ্ধির জন্য গ্রাম পুলিশ বাহিনীকে প্রশিক্ষণ দিয়েছিল।

তথ্যসূত্র 

বাংলাদেশে আইন প্রয়োগ
ঢাকা ভিত্তিক সংগঠন
বাংলাদেশের পুলিশ ইউনিট
বাউসা ইউনিয়ন, বাঘা

বাউসা হলো রাজশাহী জেলার বাঘা উপজেলার বেশ পুরাতন একটি ইউনিয়ন যা পাকিস্তান আমলে সৃষ্ট।

তথ্যসূত্র

বাঘা উপজেলার ইউনিয়ন
নওরেম রোশিবিনা দেবী

নওরেম রোশিবিনা দেবী একজন ভারতীয় উশু খেলোয়াড় যিনি সান্দা বিভাগে প্রতিযোগিতা করেন।

জীবনের প্রথমার্ধ

কেরিয়ার 
দক্ষিণ কোরিয়ার গুমিতে অনুষ্ঠিত নবম এশিয়ান জুনিয়র উশু চ্যাম্পিয়নশিপে রোশিবিনা স্বর্ণপদক জিতেছেন।

২০১৮ এশিয়ান গেমসে, তিনি মহিলাদের ৬০ কেজি সান্দা বিভাগে অংশ নিয়েছিলেন। তিনি কোয়ার্টার ফাইনালে পাকিস্তানের মুবাশ্রা আক্তারকে পরাজিত করে, পদকজয় নিশ্চিত করেছিলেন। সেমিফাইনালে চীনের কাই ইয়িংয়ের কাছে হেরে যান এবং যৌথভাবে ব্রোঞ্জ মেডেল অর্জন করেন।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
উশু অনুশীলনকারী
এশিয়ান গেমসে ব্রোঞ্জপদক বিজয়ী ভারতীয়
২০১৮ এশিয়ান গেমসের পদক বিজয়ী
দক্ষিণ এশীয় গেমসে স্বর্ণপদক বিজয়ী ভারতীয়
২০২২ এশিয়ান গেমসের পদক বিজয়ী
চৌকিদার

চৌকিদার ছিলো গ্রামাঞ্চলের নিরাপত্তায় নিয়োজিত গ্রাম পঞ্চায়েতের নিযুক্ত কর্মচারী। চৌকিদাররা এক বা কয়েকটি গ্রামের পাহারার দায়িত্বে নিয়োজিত থাকতো। ব্রিটিশ রাজ কর্তৃক ১৮৯২ সালের আইন ১ এর মাধ্যমে চৌকিদারি আইন সংশোধন ও ১৯৭৬ সালে বাংলাদেশ সরকার কর্তৃক পরিকল্পিত গ্রাম সরকার পদ্ধতির মাধ্যমে এটি বিলুপ্ত করা হয়। বর্তমানে চৌকিদার গ্রাম পুলিশ বাহিনী হিসাবে পরিচিত।

ইতিহাস 
প্রাথমিক ব্রিটিশ আমলেও চৌকিদারি প্রথা বিদ্যমান ছিল। সেসময় গ্রাম পঞ্চায়েত গ্রামের নিরাপত্তার দেখভাল করতো। চৌকিদার ছিল পঞ্চায়েতের নিয়োজিত কর্মচারী। তাদের ওপর এক বা একাধিক গ্রামের পাহারার দায়িত্ব ছিল। ১৮ শতকের শেষের দিকে যখন পঞ্চায়েতের মর্যাদা হ্রাস করা হয় এবং জমিদারি প্রথার নিয়ন্ত্রণ প্রতিষ্ঠিত হয়, তখন চৌকিদাররা জমিদারের কর্মচারী হিসেবে পরিনত হয়। সেসময় জমিদারের এলাকার নিরাপত্তা ও প্রহরা প্রদানের বিনিময়ে চৌকিদারকে চাকরান জমি প্রদান করা হতো এবং সেজন্য জমিদারকে কোনোপ্রকার কর প্রদান ছাড়াই চৌকিদাররা ওই জমিতে চাষাবাদ করতে পারত।

১৮৫৬ সাল পর্যন্ত, জমিদারের মাধ্যমে চৌকিদার পোষণ করার দায়িত্ব চাকরান ভূমির বিনিময়ে অব্যাহত ছিল। বিলুপ্ত পঞ্চায়েত প্রথা পুনর্জীবিত করার লক্ষ্যে ১৮৫৬ সালের স্থানীয় পুলিশ আইন অনুসারে কর্নওয়ালিস কোড ১৭৯৩-এর আওতায়  উদ্যোগ গ্রহণ করা হয়। পঞ্চায়েতের সদস্যদের মনোনয়ন প্রদান এবং চৌকিদারদের নিয়োগ দেওয়ার ক্ষমতা জেলা প্রশাসকদের ওপর অর্পণ করা হয়। চৌকিদারদের পোষণের ব্যয় নির্বাহের জন্য এ আইনের অধীনে কর আরোপ করার বিধান করা হয়। ১৮৭০ সাল পর্যন্ত চৌকিদারি প্রথা প্রধানত শহুরে এলাকা ও বড় বড় গ্রামে সীমাবদ্ধ ছিল। ১৮৭০ সালের আইন ৬ (বিসি)-এর অধীনে চৌকিদারি প্রথা পুনর্গঠন এবং চৌকিদারি বাংলার সকল গ্রামে সম্প্রসারণ করা হয়। তারপর চৌকিদারের উপর জমিদারদের নিয়ন্ত্রণ বিলুপ্ত হয়। সেসময় থেকে চৌকিদাররা জেলা প্রশাসক নিকট থেকে নিয়মিত বেতন পাওয়া শুরু করেন এবং পরবর্তীতে জেলা প্রশাসকরা গ্রাম পঞ্চায়েতের মাধ্যমে জনসাধারণের ওপর চৌকিদারি কর আরোপ করতে শুরু করে।

১৮৮০-এর দশকে গ্রামাঞ্চলের আইনশৃঙ্খলার অবনতি ঘটে এবং ব্রিটিশ রাজ কর্তৃক ১৮৯২ সালের আইন ১ এর মাধ্যমে চৌকিদারি আইন ১৮৭০ সংশোধন করা হয়।

১৯৭৬ সালে বাংলাদেশ সরকারের পরিকল্পিত গ্রাম সরকার পদ্ধতির অংশ হিসেবে চৌকিদারদের গ্ৰাম পুলিশে রূপান্তর করা হয়।

তথ্যসূত্র 

বাংলাদেশে আইন প্রয়োগ
কালেক্টরেট স্কুল এন্ড কলেজ, রংপুর

কালেক্টরেট  সরকারি  স্কুল এন্ড কলেজ, রংপুর মাধ্যমিক ও উচ্চ মাধ্যমিক শিক্ষা বোর্ড, দিনাজপুর বোর্ড এর অধীনে পরিচালিত একটি বেসরকারি শিক্ষাপ্রতিষ্ঠান। এটি  রংপুর জেলা প্রশাসন নিয়ন্ত্রিত এবং রংপুর নগরের সেনপাড়া এলাকায় অবস্থিত। ১৯৯৮ সালে প্রতিষ্ঠার পর ২০০১ সালে কলেজ শাখার উদ্বোধন, ২০০২ সালে এসএসসি এবং ২০০৩ সালে এইচএসসি পরীক্ষায় শিক্ষার্থীরা প্রথম অংশগ্রহণ করেন। বর্তমানে প্রাথমিক শাখায় ২৭৪৪, মাধ্যমিক শাখায় ১০৩৪ এবং কলেজ শাখায় ১১০০ জন শিক্ষর্থী রয়েছে।

ইতিহাস

শিক্ষার্থিদের সার্বিক বিকাশের মাধ্যমে মানবিক, সামাজিক ও নৈতিক গুণসম্পন্ন জ্ঞানী, দক্ষ, যুক্তিবাদী, বিজ্ঞানমনস্ক, স্বাধীনতার চেতনায় বিশ্বাসী, সৃজনশীল ও দেশপ্রেমিক জনসম্পদ গড়ে তোলাই প্রতিষ্ঠানটির লক্ষ্য। এ লক্ষ্যকে সামনে রেখে প্রাক্তন জেলা প্রসাশক জনাব মোয়াজ্জেম হোসেন এর আন্তরিক প্রচেষ্টায় ১৯৯৮ সালে এ শিক্ষাপ্রতিষ্ঠানটি স্থাপিত হয়। জেলা প্রসাশনের দক্ষ ব্যবস্থাপনা ও শিক্ষক-শিক্ষিকাবৃন্দের সুচারু পাঠদানের ফলে অতি অল্প সময়ের মধ্যেই এ প্রতিষ্ঠানটি অত্র অঞ্চলের অন্যতম শ্রেষ্ঠ বিদ্যাপীঠ হিসেবে সর্বমহলে ব্যাপক পরিচিতি লাভ করেছে। প্রতিবছর পি.ই.সি, জে.এস.সি, এস.এস.সি ও এইচ.এস.সি পরীক্ষায় প্রতিষ্ঠানটির সাফল্যজনক ফলাফল সর্বমহলে প্রশংসিত হয়েছে। প্রতিষ্ঠানটি ৭৭ শতক জমির উপর প্রতিষ্ঠিত। ১৯৯৮ সালের ডিসেম্বরে চালু হয়ে ২০০২ সালে একাদশ শ্রেনিতে ছাত্র-ছাত্রী ভর্তি শুরু হয়। এবং ২০০৬ সালে প্রতিষ্ঠানটি এমপিও ভুক্ত হয়। এ কলেজটি রংপুরে প্রতিষ্ঠিত হলে তা বাংলাদেশে ব্যাপক সারা ফেলে। এবং এ নামে বাংলাদেশের প্রত্যেক জেলায় জেলা প্রশাসকগণ অনুরূপ কালেক্টরেট স্কুল এন্ড কলেজ প্রতিষ্ঠা করে। বলতে গেলে বাংলাদেশের সব জেলায় কালেক্টরেট স্কুল এন্ড কলেজ আছে।

শিক্ষা কার্যক্রম

এ বিদ্যালয়টিতে প্লে থেকে দ্বাদশ শ্রেণি পর্যন্ত সহশিক্ষা কার্যক্রম চালু আছে। প্রত্যেক শ্রেণিতে মেঘনা, পদ্মা ও তিস্তা নামে তিনটি করে শাখা আছে। প্রতি বছর ভর্তি পরীক্ষার মাধ্যমে ভর্তি করা হয়।

আসন 
উচ্চমাধ্যমিকে বিজ্ঞান বিভাগে ৩৫০, মানবিক বিভাগে ১৮৫ ও বাণিজ্য বিভাগে ১৫০টি আসন রয়েছে।

ক্যাম্পাস

বিদ্যালয়টি্র শিক্ষা কার্যক্রম মূলত তিনটি ভবন-কমপ্লেক্সে বিভক্ত। এর মাঝে একটি খোলা মাঠ রয়েছে। এছাড়া স্কুল ভবনে বিদ্যালয়ের জরুরী অফিস সেকশন, অধ্যক্ষের কার্যালয় এবং স্কুল অংশের ল্যাবরেটরি রয়েছে।

সুবিধা
বিদ্যালয়টিতে শিক্ষার্থীদের যুগপোযোগী শিক্ষা প্রদানের পাশাপাশি, শারীরিক, মানসিক এবং চারিত্রিক উৎকর্ষ সাধনের জন্য পর্যাপ্ত সুবিধা রয়েছে। বিদ্যালয়টিতে একটি সমৃদ্ধ গ্রন্থাগারের পাশাপাশি কম্পিউটার ল্যাব, এবং বিজ্ঞান বিভাগের প্রত্যেক শিক্ষার্থীর জন্য পর্যাপ্ত অন্যান্য ল্যাবরেটরি সুবিধা রয়েছে। বিদ্যালয় ক্যাম্পাসজুড়ে রয়েছে শহীদ মিনার, অভিভাবক শেডস ইত্যাদি। বিদ্যালয়টি অনাবাসিক।

র‌্যাংকিং

তথ্যসূত্র

বহিঃসংযোগ

 

রংপুর জেলার বিদ্যালয়‎
রংপুর জেলার মহাবিদ্যালয়
১৯৯৮-এ প্রতিষ্ঠিত শিক্ষাপ্রতিষ্ঠান
দিনাজপুর শিক্ষা বোর্ডের অন্তর্ভুক্ত বিদ্যালয়
 বাংলাদেশের কালেক্টরেট স্কুল এন্ড কলেজ
দিনাজপুর শিক্ষা বোর্ডের অন্তর্ভুক্ত কলেজ
হলদিয়া মহকুমা

হলদিয়া মহকুমা পশ্চিমবঙ্গ রাজ্যের পূর্ব মেদিনীপুর জেলার একটি প্রশাসনিক একক। মহকুমাটি পূর্ব মেদিনীপুর জেলার অন্তর্গত পূর্বের মহকুমা৷ এই মহকুমার সদর দফতর হলদিয়া শহরে অবস্থিত।

হলদিয়া মহকুমার পশ্চিমে পূর্ব মেদিনীপুর জেলার তমলুক ও এগরা মহকুমা এবং পূর্ব মেদিনীপুর জেলার দক্ষিণে কাথি মহকুমা অবস্থিত। পূর্ব দিকে দক্ষিণ চব্বিশ পরগনা জেলার কাকদ্বীপ ও ডায়মন্ড হারবার মহকুমা এবং উত্তর দিকে হাওড়া জেলার উলুবেড়িয়া মহকুমা অবস্থিত। হলদিয়া মহকুমা ভূসংস্থানিক ভাবে গাঙ্গেয় ব-দ্বীপের অংশ।

মহকুমায় বেশ কয়েকটি খ্যাতিসম্পন্ন শিক্ষাপ্রতিষ্ঠান রয়েছে। মহকুমার সদর শহর হলদিয়ায় প্রকৌশলী প্রতিষ্ঠান হলদিয়া ইনস্টিটিউট অব টেকনোলজি অবস্থিত। এছাড়া হলদিয়া ল কলেজ ও আইসিএআরই মেডিকেল সায়েন্সেস অ্যান্ড রিসার্চ ইনস্টিটিউট হল মহকুমার অপর দুটি বিখ্যাত শিক্ষাপ্রতিষ্ঠান।

হলদিয়া পশ্চিমবঙ্গের মহকুমাসমূহের মধ্যে শিল্পসমৃদ্ধ মহকুমাসমূহের মধ্যে অন্যতম। মহকুমায় পশ্চিমবঙ্গের একমাত্র খনিজ তেলের শোধনাগার রয়েছে। শ্যমাপ্রসাদ মুখোপাধ্যায় বন্দর কর্তৃপক্ষ পরিচালিত হলদিয়া বন্দর মহকুমার পূর্ব প্রান্তে হুগলী নদীর তীরে অবস্থিত।

ভূগোল 
হলদিয়া মহকুমার মোট আয়তন ৬৮৩.৯৪ বর্গকিলোমিটার। মহকুমার উত্তর প্রান্তে রূপনারায়ণ নদ ও হুগলী নদী এবং পূর্ব প্রান্তে হুগলী নদী দ্বারা বেষ্টিত। রূপনারায়ণ নদ হলদিয়া ও উলুবেড়িয়া মহকুমার সীমানা নির্ধারণ করে এবং হুগলী নদী হলদিয়া মহকুমার সাথে ডায়মন্ড হারবার ও কাকদ্বীপ মহকুমার সীমানা নির্ধারণ করে। মহকুমার মাঝ বরাবর পশ্চিম থেকে পূর্ব দিকে হলদি নদী প্রবাহিত হয়।

প্রশাসন
হলদিয়া মহকুমায় ৬ টি থানা, ৫ টি সমষ্টি উন্নয়ন , ৫ টি পঞ্চায়েত সমিতি, ৩৮ টি গ্রাম পঞ্চায়েত, ৩২০ মৌজা, ৩১২ (+ ১ আংশিক) জনবহুল গ্রাম, ১ টি পৌরসভা এবং ৪ টি আদমশুমারি শহর রয়েছে। হলদিয়া মহকুমার একমাত্র পৌরসভা। মহকুমার আদমশুমারি শহরসমূহ হচ্ছে: গড় কমলপুর, নন্দীগ্রাম, আশাদতাল্যা ও বরদা। মহকুমার সদর দফতর হলদিয়া শহরের রয়েছে।

জনসংখ্যা 
২০১১ সালের আদমশুমারি অনুসারে মহকুমার জনসংখ্যা ৯,৫৯,৯৩৪ জন। মহকুমার জনসংখ্যার ঘনত্ব ১,৪০৪ জন/বর্গ কিলোমিটার। এই মহকুমায় পূর্ব মেদিনিপুর জেলার মোট জনসংখ্যার ১৮.৮% মানুষ বাস করে।

তথ্যসূত্র 

পশ্চিমবঙ্গের মহকুমা
পূর্ব মেদিনীপুর জেলা
গড়গড়ি ইউনিয়ন

গড়গড়ি হলো রাজশাহী জেলার বাঘা উপজেলার একটি প্রাচীনতম ইউনিয়ন।

তথ্যসূত্র

বাঘা উপজেলার ইউনিয়ন
চারঘাট ইউনিয়ন

চারঘাট ইউনিয়ন হলো রাজশাহী জেলার চারঘাট উপজেলার একটি ইউনিয়ন। পূর্বে এটি বেশ বড় একটি ইউনিয়ন ছিলো। পরবর্তীতে চারঘাট উপজেলা সদর এলাকা নিয়ে চারঘাট পৌরসভা গঠিত হলে এ ইউনিয়নের আয়তন ছোট হয়ে আসে।

তথ্যসূত্র

চারঘাট উপজেলার ইউনিয়ন
মাজহার নানুতুবি

মুহাম্মদ মাজহার নানুতুবি (১৮২১ – ৩ অক্টোবর ১৮৮৫) একজন ব্রিটিশ ভারতীয় ইসলামি পণ্ডিত ছিলেন। ভারতের স্বাধীনতা আন্দোলনের কর্মী হিসেবে তিনি শামেলির যুদ্ধে অংশগ্রহণ করেছিলেন। মাজাহির উলুম, সাহারানপুর প্রতিষ্ঠায় তিনি গুরুত্বপূর্ণ ভূমিকা পালন করেছিলেন, মাদ্রাসার নামকরণও তার নামে হয়েছে।

জীবনী 
মুহাম্মদ মাজহার ১৮২১ সালে নানুতার সিদ্দিকি পরিবারে জন্মগ্রহণ করেন। তার পিতা লুৎফ আলী ছিলেন মামলুক আলী নানুতুবির চাচাত ভাই। তিনি পিতার কাছে কুরআন মুখস্থ ও প্রাথমিক শিক্ষা লাভ করেছিলেন। দিল্লি কলেজে তিনি মামলুক আলী নানুতুবির ছাত্র ছিলেন। তিনি শাহ আবদুল গণি দেহলভির কাছে মুয়াত্তা ইমাম মালিক ও কিছু হাদিস গ্রন্থ এবং শাহ মুহাম্মদ ইসহাক দেহলভির কাছে সহীহ বুখারী অধ্যয়ন করেন। তিনি রশিদ আহমদ গাঙ্গুহির কাছে তাসাউফের শিক্ষা অর্জন করেছেন।

কর্মজীবনে তিনি বারাণসীর সরকারি কলেজের আরবি বিভাগের প্রধান শিক্ষক নিযুক্ত হন। পরে তিনি আজমিরের সরকারি কলেজের আরবি বিভাগের প্রধান হন। তিনি আগ্রা কলেজেও শিক্ষকতা করেছেন। তিনি ভারতের স্বাধীনতা আন্দোলনে অংশ হিসেবে শামেলির যুদ্ধে ইমদাদুল্লাহ মুহাজিরে মক্কির সাথে লড়াই করেছিলেন। ১৮৫৭ সালের পরে সরকারি প্রতিষ্ঠানগুলোতে চাকরি করা নিয়ে তার দৃষ্টিভঙ্গির পরিবর্তন ঘটে। এরপর তিনি নওয়াল কিশোর প্রেসে অনুলিপি সম্পাদক হিসেবে যোগদান করেছিলেন এবং সেখানে সাত বছরেরও বেশি সময় ধরে কাজ করেছিলেন। তার উল্লেখযোগ্য কাজের মধ্যে রয়েছে: ইমাম গাজ্জালির ইয়াহিয়াউল উলুম এবং তাহির পাটনির মাজমাউল বাহর, দ্বিতীয়টি সেই সময়ের প্রধান একাডেমিক কাজ। ১৮৬৭ সালের ফেব্রুয়ারিতে তিনি মাজাহির উলুম, সাহারানপুরে যোগদান করেন; যেখানে তিনি তাফসীর, হাদিস, ফিকহ, সাহিত্য ও ইতিহাস সহ বিভিন্ন বিষয়ে শিক্ষা দিতেন। মাজাহির উলুমের উন্নয়নে তার ভূমিকার জন্য তাকে প্রতিষ্ঠাতা হিসেবে কৃতিত্ব দেওয়া হয়।

১৮৮৫ সালের ৩ অক্টোবর তিনি মৃত্যুবরণ করেন। তার ছাত্রদের মধ্যে রয়েছেন: মুহাম্মদ কাসেম নানুতুবি এবং খলিল আহমদ সাহারানপুরি।

আরও দেখুন 
 দেওবন্দি ব্যক্তিত্বের তালিকা

তথ্যসূত্র

উদ্ধৃতি

গ্রন্থপঞ্জি 

 
 
 
 

১৮২১-এ জন্ম
১৮৮৫-এ মৃত্যু
দেওবন্দি ব্যক্তি
ভারতের ইসলামি চিন্তাবিদ
সুন্নি ইসলামের পণ্ডিত
হানাফি ফিকহ পণ্ডিত
১৯শ শতাব্দীর ইসলামের মুসলিম পণ্ডিত
ইসলামি চিন্তাবিদ
ইসলামের মুসলিম পণ্ডিত
ভারতীয় স্বাধীনতা কর্মী
নানুতার ব্যক্তি
সরদহ ইউনিয়ন

সরদহ ইউনিয়ন হলো রাজশাহী জেলার চারঘাট উপজেলার একটি ইউনিয়ন। উপজেলা সদরের অদূরের এ ইউনিয়নেই  অবস্থিত। এটা ৩ নং সারদা ইউনিয়ন নামে পরিচিত।

উল্লেখযোগ্য ব্যাক্তি
👉 মাজদার রহমান রবি = বীর মুক্তি যোদ্ধা  

👉 শামসুল হুদা = বীর মুক্তি যোদ্ধা  

👉 এ,বি,এম নওরোজ = ব্রিগেডিয়ার জেনারেল 

প্রশাসনিক এলাকা
চারঘাট উপজেলার ইউনিয়ন
শলুয়া ইউনিয়ন

শলুয়া ইউনিয়ন হলো রাজশাহী জেলার চারঘাট উপজেলার একটি ইউনিয়ন।

তথ্যসূত্র

চারঘাট উপজেলার ইউনিয়ন
ইউসুফপুর ইউনিয়ন, চারঘাট

ইউসুফপুর ইউনিয়ন হলো রাজশাহী জেলার চারঘাট উপজেলার একটি ইউনিয়ন।

সীমান্ত লাগলো এই ইউনিয়নটি চারঘাটের জনবহুল একটি ইউনিয়ন।

তথ্যসূত্র 

চারঘাট উপজেলার ইউনিয়ন
ভায়ালক্ষ্মীপুর ইউনিয়ন

ভায়ালক্ষীপুর ইউনিয়ন হলো রাজশাহী জেলার চারঘাট উপজেলার একটি ইউনিয়ন। এটি চারঘাটের অন্যতম কৃষি জনপদ।

তথ্যসূত্র

চারঘাট উপজেলার ইউনিয়ন